སྣང་གསལ་ལྡན་ན་མཚན་མོ་ཡང་། །མི་དག་དགའ་བཞིན་བྱ་
བ་བྱེད། །དམ་པའི་མགོན་དང་བཅས་པའི་སྐབས། །ཆོས་བཞིན་སྤྱོད་ལ་
དགའ་བར་བྱ།
།སྒྲོན་མེའི་སྡོང་བུ་བཙུགས་པ་དེ། །བཅོས་བསྐྱར་མང་ན་
འགྱེལ་བའི་རྒྱུ། །དད་པ་གསར་སྐྱེས་སྡིག་གྲོགས་ཀྱིས། །བསྒྱུར་ཁ་མང་ན་
འགྱུར་བའི་རྒྱུ། །མུན་པར་ཆུད་པེའི་སེམས་ཅན་ལས། །ནོར་བུའི་སྒྲོན་
ཐོགས་ལུས་ཅན་ཉུང༌།
།འགྲོ་དྲུག་གནས་ན་རྟེན་མང་ཡང༌་། །དལ་
འབྱོར་ཐོབ་པའི་ལུས་རྟེན་དཀོན། །སྣང་གསལ་མིག་བཅས་འཕྲལ་ཡུན་
གྱི། །བྱ་བ་ཀུན་ལ་དོན་དང་བཅས། །དལ་འབྱོར་ཚང་ན་རྟེན་དེ་ཡིས། །
མངོན་མཐོ་ངེས་ལེགས་དོན་ཆེན་འགྲུབ།
།རླུང་ཆེན་ལྡང་བའི་སར་
བཞག་པའི། །མར་མེ་ཡུན་རིང་གནས་མི་འགྱུར། །འཆི་རྐྱེན་མི་འགྱུར་
དཀོན་པའི་ཁྲོད། །ཚེ་སྲོག་འདི་ནི་འཇིག་པར་སླ། །མར་ཁུའི་མང་ཉུང་
ཨ་ལོ་ཀེ
།ཚེ་སྲོག་ཡུན་རིང་
།གནས་ཡུན་རིང་ཐུང་དེ་ལ་བརྟག
གནས་མི་གནས། །སྔོན་གྱི་ལས་དང་རྐྱེན་ལ་བརྟེན། །ཇི་ཙམ་རིང་ཡང་
ཚེ་སྲོག་ནི། །བསོད་ནམས་ཚད་བཞིན་དེ་ཙམ་སྟེ། །སྣང་འོད་གནས་ཡུན་
དཔྱད་པ་ན། །སྣོད་ཀྱི་ཚད་བཞིན་དེ་ཙམ་མོ། །སྣུམ་དང་མེ་ཡི་རྐྱེན་བྱས་
ནས། །མར་མེའི་སྡོང་བུ་རྣམ་པར་སྲེག །ལས་ཉོན་དབང་གིས་དམྱལ་
བའི་འགྲོ། །བཟོད་དཀའི་ཚ་གྲང་གདུང་བས་གཟིར། །སྡོང་བུའི་ཁོང་
ནས་མེ་འབར་ཚེ། །དུ་བ་ཚིལ་ཚིལ་ཚ་ཚ་འཕྲོ། །ཡི་དྭགས་བྱོལ་སོང་མ་
རུང་རྣམས། །ལུས་ལས་མེ་སྟག་རྣག་ཁྲག་འབྱུང་། །མུན་པའི་དཔུང་གིས་
མི་བརྫི་བ། །སྣང་བྱེད་སྒྲོན་མེ་བསྟེན་པས་འོད། །ངན་འགྲོའི་མུན་པར་
མི་ལྟུང་བའི། །ཐབས་ལ་མཆོག་གསུམ་རིན་ཆེན་བསྟེན། །འོད་ལ་བསྟེན་
99.

ན་སྣང་བ་སྟེ། །སྣང་བ་མ་བསྟེན་མུན་པར་འཇུག །དགེ་དང་སྡིག་པའི་
ལས་འབྲས་ཀྱིས། །བདེ་འགྲོ་ངན་འགྲོ་སོ་སོར་སྣང༌་། །རྨོངས་པའི་ཟིལ་
མནན་སྐྱེ་བོ་རྣམས། །མཛེས་པའི་གཟུགས་ལ་ཆགས་པས་ཕོངས། །མུན་
ཁྲོད་གནས་པའི་ཕྱེ་མ་ལེབ། །སྒྲོན་མེ་མཐོང་བས་སྲེག་ལ་ལྟོས། །མིག་
ལྡན་མར་མེ་ཡོད་པ་ཡིས། །གཟུགས་རྣམས་མཐོང་བ་ཇི་བཞིན་དུ། །དགེ་
སྡིག་ལས་རྣམས་ཐོས་པ་ཡིས། །ཤེས་པར་གསུངས་པས་བླང་དོར་བྱ། །ཇི་
ལྟར་སྣུམ་ནི་མ་ཟད་པར། །མར་མེ་སྡོང་བུ་མེ་ཡིས་སྲེག
།དེ་བཞིན་
ལས་ནི་མ་ཟད་པར། །འགྲོ་ལྔ་སྡུག་བསྔལ་མེ་ཡིས་གདུངས། །སྣང་གསལ་
འོད་ཀྱིས་ཡོངས་བཟུང་བའི། །གནས་དེ་འབད་པས་བསྟེན་པ་ལྟར། །
ཐར་བའི་ཁང་བཟང་ཉམས་དགའ་བ།
།བསྟེན་ཕྱིར་བསླབ་གསུམ་བྱི་
དོར་འཚལ། །བྱང་ཆུབ་སེམས་ཀྱི་རྩི་མར་དེ། །མཁྱེན་མཆོག་སྒྲོན་མ་
འབར་བའི་རྒྱུ། །དེ་ཕྱིར་རིན་ཆེན་སེམས་མཆོག་དེ། །ཐོབ་པའི་ཐབས་
དང་མི་གཏོང་གཅེས། །ཕྱིན་དྲུག་བསྡུ་བཞིའི་སྒྲོན་འོད་ཀྱིས། །འགྲོ་ལ་
ཕན་བདེའི་སྣང་བ་སྟེར། །བློ་མཆོག་རྣམས་ཀྱི་སྤྱོད་པ་ལ། །དགའ་བཞིན་
འཇུག་པ་ཨེ་མ་རྨད། །ཇི་ལྟར་རླུང་མེད་མར་མེ་ནི། །མི་གཡོ་སྣང་འོད་
གཟུགས་རྣམས་གསལ། །བྱིང་རྒོད་སྐྱོན་བྲལ་ཞི་གནས་བརྟན། །སེམས་
ལ་དབང་བསྒྱུར་མངོན་ཤེས་གསལ། །མཚན་མོ་མུན་པ་སེལ་འདོད་པས༎
སྒྲོན་མེའི་འོད་བསྟེན་ཐབས་སུ་བཟང་།
།མ་རིག་མུན་པ་སེལ་འདོད་
པས། །དེ་ཉིད་རྟོགས་པའི་ཤེས་རབ་བཙལ། །ཚིལ་བུ་སྡོང་བུ་ཟུང་འབྲེལ་
བའི། །མེ་ཡིས་མུན་པ་སེལ་བ་ལྟར། །ཐབས་ཤེས་ཟུང་དུ་འབྲེལ་བ་ཡི། །
ལམ་གྱིས་སྲིད་ཞིའི་རྒུད་པ་སེལ། །མར་མེ་སྐད་ཅིག་དང་པོ་ཙམ། །ཕྲད་
• 100.

པས་སྲེག་མིན་དེ་མེད་མིན།
ལམ། །ཡང་ཡང་བསྟེན་པས་སངས་རྒྱས་འགྲུབ། །ལན་ཅིག་སྒྲོན་མེ་སྦར་
ལེགས་ན། །དེ་ནས་ངང་གིས་འབར་བར་འགྱུར། །དབང་ཡང་ལན་ཅིག་
ཐོབ་ལེགས་ན། །ས་ལམ་རྟོགས་པ་བདེ་བླག་འདྲེན། །གསལ་བྱེད་ཡུན་
རིང་གནས་འདོད་ན། །སྡོང་བུའི་ཡུ་བ་བརྟན་པ་གཅེས། །གསང་སྔགས་
དངོས་གྲུབ་འཕེལ་རྒྱས་འདོད། །རྩ་བ་དམ་ཚིག་བརྟན་ལ་རག །ལོ་
སྟོང་གནས་པའི་མུན་པ་དེ། །མར་མེ་གཅིག་གིས་སེལ་བ་ལྟར། །བསྐལ་
བརྒྱར་བསགས་པའི་སྡིག་ལྟུང་ཡང༌། །གསང་སྔགས་རྒྱལ་པོ་གཅིག་གིས་
འཇོམས། །མར་མེའི་སྣང་བ་འདོད་པ་ན། །དེ་ཡི་རྒྱུ་སོགས་ཚང་ལ་
འབད། །བསོད་ནམས་ཚོགས་ཆེན་རྫོགས་འདོད་པས། །ཚོགས་ཀྱི་ཞིང་
ལ་ནན་ཏན་འབད། །ཇི་ལྟར་མར་མེ་རང་འོད་དང་། །དབྱེར་མེད་མུན་
པ་འཇོམས་པ་བཞིན། །ཆོས་ཉིད་རང་སེམས་རོ་གཅིག་པར། །ཡེ་ཤེས་
ཚོགས་རྫོགས་ཆོས་སྐུར་བསླབ། །མར་མེ་རླུང་སྐྱོད་ཤེལ་གོང་དུ། །བཞག་
པས་གཡོ་བར་མི་ནུས་བཞིན། །བར་ཆད་མཚན་མ་བྱུང་བའི་ཚེ། །སྲུང་
བའི་འཁོར་ལོ་བསྒོམ་པ་གནད། ཁོང་ཁྲོ་བྲལ་ཡང་མར་མེ་ཡིས། །ཕྱེ་ལེབ་
སྐད་ཅིག་སྲེག་པར་བྱེད། །རྭ་གུར་མེ་དཔུང་འབར་བ་ལ། །གནོད་སེམས་
མེད་ཀྱང་བགེགས་རྣམས་འཇོམས། །དྲི་བྲལ་བཻཌཱུརྱ་ཡི་གཞིར། །རིན་
ཆེན་སྒྲོན་མེའི་གཟུགས་ཀུན་སྣང༌། །མ་དག་དྲི་མ་སྦྱངས་པའི་ཞིང་། །
།བཅས་སོགས་དཔེ་བཞིན་ཚོགས་གཉིས་
དག་པའི་རྟེན་དང་བརྟེན་བཅས་འཆར། །དག་ཅིང་གསལ་བའི་སྒྲོན་མ་
མཆོག །དབྱིབས་ལེགས་བཀྲག་མདངས་མཚར་བ་བཞིན། །རྒྱུ་འབྲས་
རྡོ་རྗེ་འཛིན་པའི་སྐུ། །གསལ་རྫོགས་ལོངས་སྤྲུལ་རྣམ་པ་ཅན། །སྒྲོན་མེ་
101.

གཅིག་ཀྱང་དེའི་གཟུགས་བརྙན། །ཤེལ་གོང་གཅིག་ལས་དུ་མར་འཆར། །
སེམས་ཀྱི་རོལ་བ་གཅིག་ལ་ཡང༌། །གཟུང་རྣམ་ལྷ་སྐུ་དུ་མ་འཆར། །སྣང་
གསལ་རིན་ཆེན་འོད་ཟེར་ནི། །རབ་ཡངས་བར་སྣང་རྩེ་དགའ་དགོད།
།
ནམ་མཁའ་ཁྱབ་པའི་ཏིང་འཛིན་གྱིས།
།གཞན་དོན་ཕུན་ཚོགས་ཉེ་བར་
བསྒྲུབ། །མུན་པ་མི་འདོད་སྣང་བ་འདོད། །དེ་ཡིས་སྒྲོན་མེ་བསྟེན་པ་
ལྟར། །ཐ་མལ་སྣང་ཞེན་སྦྱོང་འདོད་ན། །བསྐྱེད་རིམ་ང་རྒྱལ་གསལ་སྣང་
བསླབ། །ཇི་ལྟར་མར་མེས་མུན་པ་འཇོམས། །འོད་ཀྱིས་སྣང་བ་རྒྱས་པར་
བྱེད། །དཔལ་ལྡན་རྡོ་རྗེ་སྐུར་བསྒོམས་པས། །མི་ཤེས་ཀུན་ཞི་ལེགས་
ཚོགས་འཕེལ།
།རིན་ཆེན་མཎྜལ་ལྟ་བུའི་སྟེང༌།
།མར་མེའི་ཕྲེང་བ་
བསྒྲིགས་པ་བཞིན། །སྙིང་གར་གཟུངས་ཀྱིས་བསྐོར་བ་ལ། །ཡེངས་མེད་
བརྩོན་པས་བཟླས་པ་བྱ། །རྐོང་བུ་ཆུང་ཡང་ལྷ་སྐུའི་མདུན། །མར་མེ་
ཡུན་རིང་བཟུང་བ་ཡོད། །དེ་བཞིན་ལྷ་ཡི་བྱིན་རླབས་ཞུགས། །ཚེ་དཔལ་
ཚུལ་ཁྲིམས་ཡུན་རིང་གནས། །ཉི་མས་ཁ་པད་སྒྲོན་མེས་མུན། །བྱིན་ཟས་
བུད་ཤིང་འཇོམས་པ་བཞིན། །བར་ཆད་ནད་གདོན་སྡིག་སྒྲིབ་རྣམས། །
བཟླས་བརྗོད་བརྩོན་བྱས་མྱུར་དུ་འཇོམས། །སྐུ་གསུང་ཐུགས་ཀྱི་ཡེ་ཤེས་
ཆེ། །ལྷ་སྔགས་ཏིང་འཛིན་རྫས་ཀྱིས་དཔག །མར་མེ་ལ་ཡང་རང་ཕྲ་
དང༌། །གཞན་ཕྲ་སྣ་ཚོགས་ཐབས་ཀྱིས་འབེབ། །ཇི་ལྟར་སྣང་བྱེད་འོད་
ཕྲེང་དཀྲིགས། །མི་རྣམས་བྱ་བྱེད་དུ་མ་འབྱུང་། །ལྷ་ཡི་བྱིན་རླབས་
དགའ་སྟོན་འབར། །རབ་འབྱམས་འཕྲིན་ལས་དངོས་གྲུབ་རྙེད། །གློག་
འོད་མར་མེ་ཆུ་བུར་རྣམས། །རྐྱེན་དང་འཕྲད་ན་གློ་བུར་འབྱུང༌། །དེ་
བཞིན་དངོས་གྲུབ་རིམ་པ་ཡང་། །ཉམས་ལེན་བརྩོན་པས་ཉེ་བར་
102.

འབྱུང༌། །མར་མེ་འགལ་རྐྱེན་བྲལ་བ་དང༌། །མཐུན་རྐྱེན་ཚོགས་པས་
འོད་རབ་འབར། །རྫོགས་རིམ་རྟོགས་པ་སྐྱེད་འདོད་ན། །ཉེ་རྒྱུའི་སྔོན་
འགྲོ་གནད་སྨིན་འབད། །གློག་སྒྲོན་ཉི་ཟླ་ནོར་བུ་ལས། །གཟུགས་རྣམས་
སྣང་བའི་དཔེ་བཞིན་དུ། །གཞི་ཡི་དུས་ན་རགས་པ་ལྔའི། །དྲན་སོགས་
ཡུལ་ལྔ་གསལ་བར་འགྱུར། །ཇི་ལྟར་མར་མེ་ཡལ་བ་ན། །དེ་ཡི་འོད་ཀྱང་
མི་སྣང་ལྟར། །གཉིས་སྣང་སྤྲོས་པ་ཐིམ་པའི་སྐབས། །རགས་པའི་སྣང་བ་
ཡོངས་སུ་བསྡུ། །མར་མེ་ཤེལ་དཀར་ཁང་བཟང་དུ། །བཞག་པས་ཕྱི་
བལྟས་ནང་གསལ་འབྱུང༌། །རྩ་གསུམ་འཁོར་ལོ་བཞི་ལྡན་ལུས། །ཕྱི་
བལྟས་ནང་གསལ་ཚུལ་དུ་བསྐྱེད། །ཆུ་ཤིང་རྒྱ་སྐྱེགས་ཏིལ་མར་མེས། །
དབྱིབས་སོགས་མཚོན་པའི་ཚུལ་གྱིས་ནི། ཁྱད་ཆོས་གསུམ་ལྡན་རྩ་དབུ་
མ། །ལུས་ཀྱི་ནང་དུ་ཉེ་བར་དཔག །མར་མེ་ཤེལ་གྱི་བུ་གར་བཞག །
དེ་ཡི་ཁུང་བུ་ཅི་ཡོད་སྣང་། །རང་སེམས་ཐིག་ལེ་འོད་ཕྲོམ་པས། །རྩ་ལམ་
སྦྱངས་པས་བུ་ག་གསལ། །ཇི་ལྟར་མུན་པས་ཁེབས་པའི་གཞི། །མར་མེའི་
འོད་ཀྱིས་སྣང་བར་སྒྱུར། །ལྟེ་བའི་དམར་སེར་འོད་ཕུང་གིས། །སྣོད་
བཅུད་སྦྱངས་བསྒྱུར་དམིགས་པ་བྱ། །ཇི་ལྟར་མར་མེ་འབར་བ་ཡི། །
མཇུག་ཏུ་འོད་ཀྱི་ཕུང་བོ་བསྡུ། །རང་ལུས་ལྷ་སྐུར་གསལ་བ་ཡང་། །རྗེས་
གཞིག་རྣལ་འབྱོར་རིམ་པས་བསྡུ། །མར་མེའི་སྡོང་བུ་གྱེན་དུ་འབར། །
བཞུས་པའི་ཐིག་པ་ཐུར་དུ་འབབ། །གྱེན་དུ་འབར་བའི་ཙཎྚ་ལིས། །སྤྱི་
བོའི་ཧཾ་ཡིག་ཐུར་དུ་བཞུ། །སྒྲོན་འོད་གསལ་བས་ཀུན་དགའ་བསྐྱེད། །
རེག་བྱ་ཚ་བས་བསྲེག་བྱ་སྲེག །གཏུམ་མོའི་ཡེ་ཤེས་བདེ་དགའ་སྐྱེད། །
ཀུན་རྟོག་ཚང་ཚིང་ཅི་ཡང་སྲེག །མར་མེ་རང་བཞིན་སྟོང་བ་ལྟར། །
• 103.

ཆོས་ཀུན་གདོད་ནས་སྟོང་བ་སྟེ། །དེ་ལྟར་རྟོགས་པའི་དབུ་མའི་ལམ། །
མདོ་སྔགས་གཉིས་ཀར་སྒྲོན་ལྟར་གཅེས། །མར་མེ་རྟོག་མེད་འོད་གསལ་
བ། །རང་བཞིན་སྟོང་བ་ཇི་བཞིན་དུ། །སེམས་ཀྱི་རང་བཞིན་འོད་གསལ་
ཞིང་། །རྟོག་མེད་ངོ་བོ་ཉིད་ཀྱིས་སྟོངས། །མར་མེ་ལས་ནི་སྣང་བ་འབྱུང་།
སྣང་བས་ཉམས་སྤྲོའི་བྱ་བ་འཕེལ། །ཕྱག་རྒྱར་གཞོལ་བས་ལྷན་སྐྱེས་བདེ།
ལྷན་སྐྱེས་ལས་ཀྱང་ཡེ་ཤེས་འདྲེན། །ཟླ་བ་ཆུ་སྣོད་སྒྲོན་མེའི་འོད།
།ཤེལ་
ཕྲེང་རྡོག་པོ་སོ་སོར་འཆར། །འོད་གསལ་བདེ་ཆེན་སྐུར་བཞེངས་པས།
སྤྲུལ་སྐུའི་རྣམ་རོལ་དུ་མ་འཆར། །ཇི་ལྟར་སྣུམ་ལས་བྱུང་བའི་མེས། །
།
སྣུམ་ནི་ཟ་བར་བྱེད་པ་ལྟར། །འདོད་ཆགས་ལས་བྱུང་ཡེ་ཤེས་མེས།
འདོད་ཆགས་ཉེས་པ་ཞི་བར་བྱེད། །སུ་ཞིག་ནོར་བུའི་སྒྲོན་མ་ཐོགས།
།
།
སྣང་བ་དམ་པས་ཀུན་དགའ་སྐྱེད། །གང་ཞིག་སྒྱུ་ལུས་རིན་ཆེན་རྙེད། །
ཚེ་འདིའི་སངས་རྒྱས་བདེ་བླག་འགྲུབ།
།མར་མེའི་གཟུགས་དང་དེའི་
གཟུགས་བརྙན། །གཉིས་ཀ་རང་འོད་དབྱེར་མི་བྱེད། །ཟུང་འཇུག་བདེ་
ཆེན་ཆོས་ཀྱི་སྐུ། །ཡུལ་དང་ཡུལ་ཅན་དབྱེར་མི་ཕྱེད། །མར་མེ་ལ་སོགས་
མེ་ལོང་འཕྲད། །རྩོལ་རྟོག་མེད་པར་གཟུགས་བརྙན་འཆར། །ཆོས་ཀུན་
དྲི་མེད་ཡེ་ཤེས་ངོར། །རྟོག་མེད་མ་འདྲེས་སོ་སོར་འཆར། །སྒྲོན་མེའི་
འོད་ཟེར་འབར་བ་ལས། །ཀུན་ཡིད་སྣང་བའི་དཔལ་གྱིས་ཚིམ། །རྒྱལ་
གསུང་བདུད་རྩི་ཡོངས་ལ་སྤྲོས། །གདུལ་བྱའི་ཁམས་རྣམས་ཚིམ་པར་
བྱེད། །མར་མེ་ཤེལ་དང་ཕྲད་པ་ན། །འབད་རྩོལ་མེད་པར་གཟུགས་
བརྙན་འབྱུང་། །རྟོག་མེད་འདོད་དགུར་འཆར་བཟོད་པའི། །རྒྱལ་བའི་
འཕྲིན་ལས་རྨད་དུ་བྱུང༌་། །སྒྲོན་མེ་འོད་ཀྱི་རང་བཞིན་ལ།
104.
།མུན་པ་

བཙལ་ཡང་རྙེད་མི་འགྱུར། །མཐར་ཐུག་དོན་དམ་ཆོས་ཀྱི་སྐུ། །སྐྱོན་དང་
བཅས་པ་དམིགས་མི་འགྱུར། །མར་མེ་ལས་ནི་འོད་ཟེར་དང་། །འོད་
ལས་གཟུགས་རྣམས་སྣང་བ་ལྟར།
།ཚོགས་གཉིས་ཟུང་འཇུག་ཆོས་སྐུ་
སྐྱེད། །ཆོས་སྐུ་འགྲོ་བའི་དོན་ཡང་སྤྱོད། །བཤེས་གཉེན་བསྟེན་ཚུལ་ནས་
བཟུང་སྟེ། །ཟུང་འཇུག་མཆོག་གི་ཡོན་ཏན་བར། །སྒྲོན་མེ་གཅིག་གི་
དཔེར་མཚོན་པའི། །བསྟན་བཅོས་འདི་ནི་གུས་པས་ཟུངས། །ཡེ་ཤེས་
སྒྲོན་མ་འབར་བའི་བདག །ཐུབ་པ་མི་ཡི་སྒྲོན་མ་རྣམས། །འཇིག་རྟེན་
སྒྲོན་མེར་བྱོན་པའི་ཚེ། །ལུང་བསྟན་སྒྲོན་མེ་མཆོག་རྙེད་ཤོག །འདི་སྦྱར་
དགེ་བའི་ཕུང་བོ་ཡི། །ཆོས་ཀྱི་སྒྲོན་མེ་གང་མཆིས་དེས། །འགྲོ་ཀུན་མ་
པ་ཆོས་ལུགས་ཀྱི་མེའི་བསྟན་བཅོས་སྒྲོན་མེ་ཁོ་ན་ལ་སྦྱར་བ་ཐར་ལམ་་་་་
རིག་མུན་པ་སངས། །ཀུན་མཁྱེན་འོད་ཟེར་འགྱེད་གྱུར་ཅིག །ཅེས་དམ་
གསལ་བའི་སྒྲོན་མེ་ཞེས་བྱ་བ་འདི་ནི། བདག་དང་སྐལ་བ་མཉམ་པའི་
ཧྭས་མོ་བཀྲ་ཤིས་བདེ་སྟེར་མའི་རི་འགྲམ་དུ།
རབ་རྒྱལ་ས་ཡོས་
ཐར་འདོད་སྤྱི་དང་། རང་གི་སློབ་བུའི་ཚོགས་ལ་ཕན་ཕྱིར་མཚོ་སྔོན་
ལོར༧ནོམ་ཆི་མཁན་མིང་བས་སྦྱར་བ་དགེ་ལེགས་འཕེལ། དད་ལྡན་
སྦྱིན་བདག་སུ་རུག་དགེ་སློང་བློ་བཟང་འོད་ཟེར་རྒྱ་མཚོས་མཐུན་རྐྱེན་་་་
སྦྱར་ཏེ། རབ་བྱུང་བཅུ་བདུན་པའི་ས་སྦྲུལ་ལོར་ཡང་བསྐྱར་ཕུན་ཚོགས་
ཆོས་གླིང་ནས་པར་དུ་སྐྲུན་པའོ། །བཀྲ་ཤིས།
105.